«Խնդիրը կարծում եմ՝ պարզ է, որ տեղի է ունեցել կառավարական առանձնատներից մեկի սեփականաշնորհում, և հետագա իրադարձությունների արդյունքում անհրաժեշտություն է առաջացել որոշման այդ հատվածը չեղյալ հայտարարել ու գտնել այն լուծումը, որով կապահովվի օրենքով նախատեսված երաշխիքը։ Ես հիմա ուզում եմ վարչապետի աշխատակազմի ղեկավար Էդուարդ Աղաջանյանին հանձնարարել, որ մեկամսյա ժամկետում ներկայացվի առաջարկություն՝ Սերժ Սարգսյանին օրենքով սահմանված բնակարանով ապահովման երաշխիքների տրամադրման վերաբերյալ։ Մենք մեկ ամսվա ընթացքում պետք է գտնենք լուծում և ապահովենք օրենքով սահմանված երաշխքիները»,-ասաց Փաշինյանը։